Държавен вестник, бр. 84, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  84
1 
ВЪВЕДЕНИЕ 
Общи положения 
1.1 
Кодексът за одобрение на системи за управление на баластни води (Кодекс BWMS) 
е насочен предимно към Администрациите или определените от тях органи, за да се оцени 
дали системите за управление на баластни води (СУБВ) отговарят на стандарта, установен в 
Правило D-2 на Международната конвенция за контрол и управление на корабните 
баластни води и седименти („Конвенцията“). В допълнение, Кодексът е предназначен да 
послужи, като справка за производители и корабособственици относно процедурата за 
оценка, на която ще се подложи оборудването, и изискванията, определени за СУБВ. 
Кодексът трябва да се прилага по обективен, последователен и прозрачен начин и 
прилагането му следва да се оценява периодично от Организацията. 
 
1.2 
Членовете и разпоредбите, посочени в настоящия Кодекс, са тези, които се 
съдържат в Конвенцията. 
 
1.3 
Кодексът включва общи изисквания относно проектирането, инсталирането, 
изпълнението, изпитването, екологичната приемливост, техническите процедури за оценка 
и процедурите за издаване на Свидетелства за одобрение на типа на СУБВ и представяне 
пред Организацията. 
 
1.4 
Кодексът е предназначен да бъде включен в обща рамка за оценка на работата на 
системите, която включва експериментална оценка на прототипни системи на кораб 
съгласно разпоредбите на Правило D-4, одобрение на СУБВ и свързаните системи, които 
трябва напълно да отговарят на изискванията на Конвенцията и вземане на проби за 
съответствие от държавния пристанищен контрол, съгласно разпоредбите на член 9 от 
Конвенцията. 
 
1.5 
Изискванията за одобрение посочени в Правило D-3 предвиждат, че СУБВ, 
използвани за спазване на Конвенцията, трябва да бъдат одобрени от Администрацията в 
съответствие с настоящия Кодекс. В допълнение към такова одобрение на СУБВ, както е 
посочено в Правило A-2 и Правило B-3, Конвенцията изисква изхвърлянето на баластни 
води от корабите да отговарят на текущия стандарт на Правило D-2. Одобрението на 
система има за цел да открие СУБВ, които не отговарят на стандартите, предписани в 
Правило D-2 на Конвенцията. Одобрението на система обаче не гарантира, че дадена 
система ще работи на всички кораби или във всички ситуации. За да се изпълни 
изискването на Конвенцията, изхвърлянето трябва да отговаря на Стандарта D-2 през целия 
живот на кораба. 
 
1.6 
Системите за управление на баластни води трябва да бъдат проектирани, така че да 
не накърняват здравето и безопасността на персонала или кораба, нито да представляват 
неприемлива вреда за околната среда или общественото здраве. 
 
1.7 
Системите за управление на баластни води трябва да отговарят на стандартите на 
Правило D-2 и на условията, установени в Правило D-3 на Конвенцията. Кодексът служи за 
оценка на безопасността, екологичната приемливост, практичността и биологичната 
ефективност на системите, проектирани да отговарят на тези стандарти и условия. 
Ефективността на разходите за одобрение на типа на оборудването ще се използва при 
определяне на необходимостта от ревизии на Кодекса. 
 
1.8 
За да се постигне последователност в приложението й, процедурата за одобрение 
изисква да се разработи и приложи еднакъв начин на изпитване, анализ на проби и оценка на 
резултатите. Измененията на настоящия Кодекс се разпространяват надлежно от генералния 
секретар. Особено внимание трябва да се обърне на практичността на СУБВ. 
 
Цел и предназначение 
1.9 
Целта на Кодекса е да осигури еднакво и правилно прилагане на стандартите, 
съдържащи се в Конвенцията. Като такъв, Кодексът трябва да бъде актуализиран според 
нивото на знания и технологиите. 
 
1.10 
Целта на Кодекса е да осигури еднакво тълкуване и прилагане на изискванията на 
Правило D-3 и да: 
.1 
определи изисквания за изпитване и експлоатационни характеристики за 
одобрение на СУБВ; 
.2 
изложи 
подходящи 
проектни, 
конструктивни 
и 
експлоатационни 
параметри, необходими за одобрението на СУБВ; 
.3 
дава указания на Администрациите, производителите на оборудване и 
корабособствениците при определяне на годността на оборудването да 
отговаря на изискванията на Конвенцията и на екологичната приемливост 
на пречистената вода; и 
.4 
гарантира, че СУБВ, одобрени от Администрациите, са способни да 
постигнат стандарта посочен в Правило D-2 при наземни оценки и оценки 
на борда на кораба и не причиняват неприемливи вреди на кораба, 
екипажа, околната среда или общественото здраве. 
Приложимост 
1.11 
Настоящият Кодекс се прилага за одобрение на СУБВ в съответствие с 
Конвенцията. 
 
1.12 
Настоящият Кодекс се прилага за СУБВ, предназначени за инсталиране на борда на 
всички кораби, които трябва да спазват изискванията на Правило D-2. 
 
1.13 
Системите за управление на баластни води, както са одобрени, като се вземат 
предвид Насоките от 2016 г. (G8), приети с Резолюция MEPC.279 (70), се считат за 
съответстващи на Кодекса BWMS. 
 
2 
ПРЕДВАРИТЕЛНА ИНФОРМАЦИЯ 
 
2.1 
Изискванията на Kонвенцията, отнасящи се до одобрението на СУБВ, използвани 
от корабите, са определени в Правило D-3. 
 
2.2 
Правило D-2 предвижда, че корабите, които извършват управление на баластните 
води в съответствие със стандарта за ефективност на баластните води от 
Конвенцията, трябва да изхвърлят: 
.1 
по-малко от 10 жизнеспособни организми на кубичен метър, по-големи или 
равно на 50 μm с минимални размери; 
.2 
по-малко от 10 жизнеспособни организми на милилитър, по-малки от 50 
μm в минимален размер и по-големи или равни на 10 μm в минимално 
измерение; и 
.3 
по-ниски от следните концентрации на индикаторни микроби, като 
стандарт за човешко здраве: 
.1 
Токсикогенни Vibrio cholerae (серотипове O1 и O139) с по-малко от 
1 образуваща колония единица (cfu) на 100 ml или по-малко от 1 cfu